شەفەق نیوز/ دەسەڵاتەیل
پەیوەندار لە پارێزگای دهۆک لە هەرێم کوردستان، ئمڕوو چوارشەممە، تەرم ئەندامیگ لە
پێشمەرگە پەیا کردن وەرجە دوو مانگ لە شەنگال بیسەروشوون بویە، و هەمیش دوو پێشمەرگە
لە رووداویگ هاتووچو لە قەزای شێخان گیانیان لەدەس دان و سێیەمیان زەخمدار بوی.
سەرچەوەیگ ئەمنی
ئەرا ئاژانس شەفەق نیوز وت: تەرم ئەندام پێشمەرگە (محمد عیسا موڕاد) دویای دوو مانگ
لە بیسەروشووتیی پەیا کریا، و دیاری کرد ک خوەی لە خەڵک شەنگالە، و دویای ئاوارەبوین
خەڵک شەنگال لە کامپ کربتو لە پارێزگای دهۆک جیگر بوی.
و دیاری کرد ک
موڕاد وەرجە دوو مانگ بیسەروشوین بوی، و لە باکوور کوێەی شەنگال لە ئاوای دهولا پەیای
کریا.
لە رووداویگ جیا،
دوو ئەندام پێشمەرگە لە رووداویگ هاتووچو لە قەزای شێخان هەنای ئەرا وەرگردن مووچەیلیان
چگن گیانیان لەدەس دان و سێیەمیان زەخمدار بوی.
سەرچەوەگە نشان
دا م رووداوەگە لە مەوقەی لەیەکداین ماشینیگ ک ئەندامیگ پێشمەرگە رانیادەی تا بچوودە
وەرگردن مووچە بوی، و بویە هووکار کوشیان دووان و زەخمداری سێیەمەگە، و دیاری کرد ک
کوشیایەیل (حەمید میرزا) و (شاکر فازڵ) بوین ک هەردوگیان خەڵک قەزای عەقرە بوین و هانە
لیوای چوارەم لە هێزەیل پێشمەرگە.
